NOTĂ INFORMATIVĂ
privind proiectul de modificare a Hotărârii Guvernului nr. 1129/2018 pentru aprobarea Regulamentului privind ajustarea periodică a valorii contractelor de achiziții publice cu executarea continuă, încheiate pe un termen mai mare de un an

|  |
| --- |
| **Denumirea autorului și după caz, a participanților la elaborarea proiectului** |
| Ministerul Finanțelor |
| **Condițiile ce au impus elaborarea proiectului de act normativ și finalitățile urmărite** |
| Legea nr.131/2015 privind achizițiile publice, la art.74 alin. (4) permite ajustarea periodică a valorii contractelor de achiziții publice cu executare continuă, încheiate pe un termen mai mare de un an, conform procedurii stabilite de Guvern prin Hotărârea Guvernului nr.1129/2018. Conform Regulamentului aprobat prin Hotărârea Guvernului nr.1129/2018, ajustarea valorii contractului de achiziţii publice încheiat pe un termen mai mare de un an se efectuează ţinînd cont de rata inflaţiei sau deflaţiei, calculată pentru anul precedent ajustării şi publicată de Biroul Naţional de Statistică în mijloacele oficiale de informare în masă.Din datele și semnalele primite din partea operatorilor economici și autorităților contractante ca părți a contractelor de achiziții publice de lucrări, în prezent Republica Moldova se confruntă cu o escaladare a prețurilor din domeniul construcțiilor, fapt ce a condus la o criză în domeniu la nivel național.Necesitatea actualizării valorilor contractelor de achiziție publică de lucrări intervine cu atât mai mult cu cât realitatea economică actuală este masiv influențată de majorarea considerabilă a prețurilor la combustibil și gaze cu circa 50%, conflictul din regiune care a sistat livrarea materialelor de construcție contractate în Ucraina, Belarus sau Rusia, creștere considerabilă a costurilor materialelor principale utilizate în reparația drumurilor (bitum, agregate, oțel, ciment, elementele prefabricate), datorată situației incerte. Situația economică la moment nu au putut fi anticipată și cuantificată anterior declanșării evenimentelor descrise. Efectele situației generate de creșterea prețurilor în domeniul construcțiilor pot ajunge până la renunțarea la executarea sau neîncheierea contractelor de achiziție publică de lucrări, la întârzierea finalizării acestora, chiar și la intrarea în insolvență a contractanților, într-un ritm accelerat față de condițiile normale, ce pot duce la creșterea ratei șomajului, a ratei inflației, a incapacităților de plată a taxelor și impozitelor datorate la bugetul de stat, dar nu în ultimul rând și la scăderea masivă a investițiilor publice.Conflictul din regiune a accelerat și agravat situația preexistentă din domeniul construcțiilor prin reducerea în mod forțat a capacității de import a materialelor de construcție importate din Ucraina, Belorus și Federația Rusă, prin diminuarea stocurilor la materialele de construcții, prin afectarea fluxurilor transporturilor de mărfuri la nivel internațional.Având în vedere impactul major asupra sectorului de construcții, care poate genera întârzieri majore în graficele de execuție sau chiar blocaj total, este necesară intervenția prin completarea Hotărârii Guvernului nr.1129/2018 cu mecanisme noi de ajustare a valorii contractuale, care vor asigura acoperirea în prețul contractelor de achiziții publice de lucrări a fluctuației prețurilor pentru materialele de construcții. |
| **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect de act normativ nu contravine legislației Uniunii Europene. |
| **Principalele prevederi ale proiectului și evidențierea elementelor noi** |
| Prin proiect se introduce o nouă noțiune: „ajustarea valorii contractului de achiziții publice de lucrări cu executare continuă, încheiate pe un termen mai mare de un an în baza actualizării prețurilor de cost”, și actualizarea noțiunii de „ajustarea valorii contractului de achiziții publice în baza indicelui inflației sau deflației”, precum și descrierea atât a modului cât și a condițiilor de aplicare a acestora.Proiectul Hotărârii vine să optimizeze și să eficientizeze mecanismul de ajustare a contractelor de achiziții publice încheiate pe un termen mai mare de un an, prin introducerea unei noi formule, care reglementează posibilitatea ajustării prețului contractelor de achiziție publică de lucrări, prin actualizarea prețurilor aferente materialelor, prin aplicare unui coeficient de ajustare, luând în considerare orice creștere sau diminuare a costului materialelor pe baza căruia s-a fundamentat prețul contractelor.Proiectul Hotărârii completează Regulamentul cu un Capitol, Capitolul III Ajustarea valorii contractului de achiziții publice de lucrări cu executare continuă, încheiate pe un termen mai mare de un an în baza actualizării prețurilor de cost.Noul capitol stabilește procedura de examinare a solicitării de ajustare și Modul actualizării prețurilor la componentele prețului de cost. Actualizarea prețurilor componentelor prețului de cost se efectuează luând în considerare următoarele elemente: creșterea salariului, prețul la materiale și prețul la combustibil, conform formulei: Va= av +c×Ca/Co +d×Da/Dounde:*Va – coeficient de actualizare care urmează a fi aplicat la valoarea contractului, calculat pentru lucrările prezentate;**av – coeficientul fix, care reprezintă partea neactualizabilă din valoarea contractului;**c – coeficientul care reprezintă ponderea materialelor din suma ofertei;**d – coeficientul care reprezintă ponderea combustibilului la utilizarea utilajelor și mecanismelor din suma ofertei;**Ca – prețurile medii a materialelor la data actualizării prețurilor;**Co – prețurile medii a materialelor la data încheierii contractului;**Da – prețurile medii la combustibil la data actualizării prețurilor;**Do – prețurile medii la combustibil la data încheierii contractului.*Modul de ajustare a prețului contractului de achiziție publică de lucrări propus prin proiectul de act normativ nu conduce la schimbarea rezultatului procedurii de atribuire, prin anularea sau diminuarea avantajului competitiv pe baza căruia contractantul a fost declarat câștigător în urma finalizării procedurii, fiind rezultatul unei situații obiective în care s-ar fi aflat oricare candidat care ar fi fost declarat câștigător.Totodată, modificările din proiect acordă subiecților participanți la procesul de achiziție posibilitatea de a selecta formula în baza căreia va fi efectuată ajustarea contractelor, condiția ce urmează a fi prevăzută în documentația de atribuire de către autoritatea contractantă. |
| **Fundamentarea economico-financiară** |
| Cheltuielile suplimentare rezultate din ajustarea valorii contractelor, vor fi calculate, finanțate în procesul de elaborare și rectificare a bugetului. Mărimea alocațiilor suplimentare va depinde de creșterea prețurilor la materialele de construcție. |
| **Modul de încorporare a actului în cadrul normativ în vigoare** |
|

|  |
| --- |
| Actul normativ nu are drept scop armonizarea legislației naționale cu legislația Uniunii Europene. |

 |
| **Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, proiectul de lege pentru modificarea unor acte normative este plasat pe pagina web oficială a Ministerului Finanțelor [www.mf.gov.md](http://www.mf.gov.md/), compartimentul Transparența decizională/Procesul decizional, cât și pe www.particip.gov.md .Proiectul urmează a fi remis spre avizare și consultare Ministerul Infrastructurii și Dezvoltării Regionale; Ministerul Justiţiei și Centrului Național Anticorupție. |

**Secretar General al Ministerului Dina ROȘCA**